Fernando Alonso

Fernandas Alonsas (; g. 1981 m. liepos 29 d. Ovjede) – ispanų Formulės 1 lenktynininkas, dukart pasaulio čempionas. Nuo 2023 m. sezono ispanas atstovauja Aston Martin komandai.

2018 ir 2019 m. ispanas nugalėjo FIA ilgų distancijų lenktynių pasaulio čempionate, o dar du kartus tapo 24 valandų Le Mano lenktynių čempionu.

2020 m. pradžioje ispanas kartu su Marc Coma Toyota Hilux automobiliu dalyvavo Dakaro ralyje.

 Karjera prieš Formulę 1 
 1984 metais, būdamas trejų metų, dalyvavo savo pirmose kartingų lenktynėse. Nuo tada iki 1993 metų dalyvavo įvairiuose kartingo čempionatuose.
 1993 metais laimėjo savo pirmąjį Ispanijos čempionatą jaunių kategorijoje.
 1994–1995 metais pakartojo savo pasiekimus.
 1995 metais dalyvavo pasaulio čempionate (jaunųjų kategorijoje) ir užėmė 3 vietą.
 1996 metais tapo Ispanijos ir pasaulio čempionu jaunių kategorijoje.
 1997 metais dalyvavo A lygos kartingo čempionate, tapo Ispanijos ir Italijos čempionu, taip pat dalyvavo ir Europos čempionate.
 1998 metais toje pačioje lygoje tapo Ispanijos čempionu.
 1999 metais Euro-Open Movistar serijoje tapo čempionato laimėtoju.
 2000 metais dalyvavo Formulė 3000 serijoje. Belgijoje laimėjo, o Vengrijoje liko antras.
 2001 metais debiutavo Formulėje 1 Minardi ekipoje.

 Formulės 1 karjera 

 Debiutas Formulėje 1 su Minardi 
Fernandas Alonsas Formulėje 1 debiutavo 2001 m. Minardi ekipoje. Taškų neiškovojo, tačiau su nekonkurencingu bolidu ne kartą buvo greitesnis už tobulesnę techniką pilotuojančius pilotus kvalifikacijose bei lenktynėse. Pasibaigus sezonui, Fernandas nepratęsė sutarties kitiems metams; 2002 sezone jis buvo Renault ekipos pilotu-bandytojuFernando Alonso » Life . Tai garantavo pagrindinio piloto vietą kitam sezonui; Alonso pakeitė britą Jensoną Buttoną.

 Kelias į šlovę su Renault 
Jau antrose lenktynėse už Renault bolido vairo Fernando pelnė Pole poziciją bei palypėjo ant podiumoGRAND PRIX RESULTS: MALAYSIAN GP, 2003 Sepango trasoje Malaizijoje bei kitose kurioziškose lenktynėse BrazilijojeGRAND PRIX RESULTS: BRAZILIAN GP, 2003. Dar kartą finišavęs antras gimtinėje, Fernandas žengė trečias asmeninėje įskaitojeSpain 2003 – championship standings , tačiau antroji sezono pusė nebebuvo tokia sėkminga, tačiau Vengrijoje Alonso iškovojo pirmąją savo pergalę ir tapo jauniausiu tuo metu lenktynių nugalėtojuHungary 2003: The youngest winner ever . Sezoną baigė šeštoje asmeninės įskaitos vietoje, o po metų, vėl iškovojęs keturis podiumus, sezone finišavo jau ketvirtas.

2005 m. sezonas prasidėjo puikiai. Greitas ir patikimas Renault R25 bolidas leido ispanui laimėti net septynias lenktynes. Fernandas tapo čempionu, įveikęs varžovą iš McLaren Kimį Räikköneną. Renault taip pat iškovojo konstruktorių titulą.


2006-ieji priminė praėjusius metus, tik Fernando varžovu tapo septyniskart čempionas vokietis Michaelis Schumacheris. Po puikios pirmosios sezono dalies Fernandas turėjo solidžią persvarą prieš vokietį, tačiau antroji čempionato pusė išlygino jėgas ir Alonso prireikė paskutiniųjų lenktynių užsitikrinti antrąjį čempiono titulą.

 2007-ieji McLaren 

Apie perėjimą į McLaren Alonso paskelbė dar prieš 2006-ųjų sezono pradžią. Čia jo komandos partneriu tapo naujokas Lewisas Hamiltonas. Jiedu kovojo su Ferrari atstovaujančiais Kimi Räikkönenu ir Felipe Massa. Čempionu tapo suomis Kimis, o Fernandas liko trečias, nors su komandos draugu Lewisu surinko po vienodai taškų (109) ir nuo Kimio teatsiliko vienu tašku. Sezono metu komandą krėtė skandalas dėl Ferrari komandos slaptų duomenų vagystės, o tarp Fernando ir Lewiso, žiniasklaidai padedant, vyko nebyli tarpusavio kovaHamilton says not at war with Alonso. Pasibaigus sezonui, Alonso paskelbė sugrįžtantis į RenaultFernando Alonso announces split from McLaren .

 Sugrįžimas į Renault 
2008-aisiais Fernandas vėl atstovauja Renault ekipaiFernando Alonso Announces Return To Renault . Nors Renault nebuvo tokia konkurencinga, kaip ankstesniai metais, ispanas sugebėjo rodyti puikius rezultatus, ypač antroje sezono pusėje, pelnydamas dvi pergales iš eilės, bei pasiekdamas 2 vietą paskutinėse sezono lenktynėse Brazilijos GP.

 Fernando Alonso 2009 su Renault 
2009 m. sezone Renault ekipa neparuošė pajėgaus automobilio, tad ispano rezultatai nebuvo geri. F. Alonso tik 8 kartus finišavo taškuose bei vieną kartą Singapūro GP pelnė trečią vietą. Galutinėje įskaitoje ispanas liko devintas. Po šio sezono F. Alonso nusprendė pereiti į Scuderia Ferrari ekipą, bet to jam padaryti nepavyko.

 Ferrari 
Jau pirmose karjeros lenktynėse su Ferrari Bahreine ispanas pelnė pergalę. Vėliau sezone pelnęs dar keturias pergales ir dar penkis kartus finišavęs ant podiumo F. Alonso kovojo dėl čempiono titulo, tačiau su 252 taškais liko antras ir tik paskutinėse lenktynėse nusileido vokiečiui Sebastian Vettel.

2011 m. sezone Ferrari automobilis Ferrari 150° Italia nebuvo konkurencingas. Ispanas sugebėjo pelnyti vos vieną pergalę. Dar 9 kartus Alonso finišavo ant podiumo. Iš viso ispanas surinko 257 taškus ir galutinėje įskaitoje liko tik 4-tas.

Po sezono ispanas pratęsė sutartį su komanda ir liko joje 2012 m. sezonui.Fernando Alonso to stay at Ferrari until 2016 Šiame sezone F. Alonsas kovojo dėl čempiono titulo. Per sezoną jis pelnė 3 pergales ir dar 10 kartų finišavo ant podiumo. Surinkęs 278 taškus nuo čempionu tapusio vokiečio Sebastian  Vettel jis atsiliko vos 3 taškais.

2013 m. sezone ispanas vėl kovo dėl pergalių ir su tuo pačiu S. Vettel pretendavo į čempiono titulą. F. Alonsas pelnė 2 pergales, o ant podiumo finišavo 7 kartus. Iki ketvirtą kartą čempionu tapusio S. Vettel ispanui pritrūko net 155 taškų.

Prieš 2014 m. sezoną lenktynininkai galėjo pasirinkti savo naują numerį visai karjerai. Ispanas pasirinko numerį 14, kurį jis naudojo dar važiuojant kartingais.Formula 1’s governing body confirm drivers' numbers

2014 m. sezone pirmą kartą nuo 2009 m. ispanas nepelnė nei vienos pergalės. Jis du kartus finišavo ant podiumo ir su 161 tašku lenktynininkų įskaitoje liko šeštas. Po sezono F. Alonso pranešė, kad pasitrauks iš Ferrari ekipos.Thank you Fernando 2014 m. pabaigoje ispanas paskelbė atstovausiantis McLaren komandai."McLaren confirm Jenson Button & Fernando Alonso for 2015"

 Formulės 1 rezultatai 
 Metai Komanda Taškai Vieta 2001  Minardi 0 23 2002  Renault Pilotas-bandytojas - 2003  Renault 55 6 2004  Renault 59 4 2005  Renault 133 1 2006  Renault 134 1 2007  McLaren 109 3 2008  Renault 61 5 2009  Renault 26 9 2010  Ferrari 252 2 2011  Ferrari 257 4 2012  Ferrari 278 2 2013  Ferrari 242 22014  Ferrari 161 62015  McLaren 11 172016  McLaren 54 102017  McLaren 17 152018  McLaren 50 112021  Alpine 81 102022 Alpine 81 9

 Nuorodos 
 Fernando Alonso tinklalapis

 Šaltiniai 

Kategorija:Ispanijos lenktynininkai
Alonso
Kategorija:Automobilių lenktynininkai